b'\n_START_ARTICLE_\nSavitiili\n_START_PARAGRAPH_\nSavitiilet ovat rakennusmateriaali, jota valmistetaan hiekasta, savesta, vedest\xc3\xa4 ja jostakin kuituisesta aineesta, kuten tikuista, oljista tai lannasta. Aineksista muotoillaan muotin avulla tiili, jonka annetaan kuivua auringossa. Egyptiss\xc3\xa4 k\xc3\xa4ytettiin t\xc3\xa4llaisia tiili\xc3\xa4 jo 3000 eaa. My\xc3\xb6hemmin keksittiin tiilien kovettaminen polttamalla._NEWLINE_Savitiiliset rakennukset ovat eritt\xc3\xa4in kest\xc3\xa4vi\xc3\xa4: vanhimmat s\xc3\xa4ilyneet rakennukset ovat savitiilisi\xc3\xa4._NEWLINE_Savea t\xc3\xa4ytyy olla tiilien valmistuspaikan l\xc3\xa4hist\xc3\xb6ll\xc3\xa4. Tiilitehtaat perustettiin savenottopaikkojen viereen. Tiili voi olla v\xc3\xa4rilt\xc3\xa4\xc3\xa4n punainen poltettu savitiili tai harmaa auringossa kuivatettu savitiili. Tiilitehtaita on sijainnut monessa kyl\xc3\xa4ss\xc3\xa4 ja kaupungissa toisen maailmansodan j\xc3\xa4lkeen rakentamisen kiihtyess\xc3\xa4. Nykyisin tiili\xc3\xa4 k\xc3\xa4ytet\xc3\xa4\xc3\xa4n l\xc3\xa4hinn\xc3\xa4 korjausrakentamisessa tai uudiskohteissa haluttaessa nimenomaan tiilt\xc3\xa4 muiden vaihtoehtojen sijaan.'